Reuters: Trump are un nou plan ca să oprească războiul din Ucraina, dacă va câștiga alegerile. Ce ar avea de pierdut Zelenski și Putin
Doi consilieri cheie ai lui Donald Trump i-au prezentat acestuia un plan pentru a pune capăt războiului din Ucraina, asta în cazul în care va câștiga alegerile prezidențiale. Potrivit acestuia, Ucraina va trebui să înceapă discuțiile de pace cu Rusia pentru a mai primi ajutor din partea SUA, iar, de cealaltă parte, Rusia va fi avertizată că orice refuz de a negocia ar duce la creșterea sprijinului SUA pentru Ucraina, a declarat generalul-locotenent în retragere Keith Kellogg, unul dintre consilierii pentru securitate națională ai lui Trump, într-un interviu, potrivit Reuters.